Kort før klokken 20 tirsdag aften blev beredskabsfolk og politi kaldt ud til en gård på Hyltvej i Veddum ved Hadsund. Den store firlængede gård var brudt i brand, sandsynligvis fordi en 46-årig mand stod og svejsede og i den forbindelse havde nogle gløder antændt noget brændbart. Det fortæller vagtchef hos Nordjyllands Politi, Per Jørgensen. Ilden bredte sig til tre længer på gården, men stuehuset er dog intakt. Branden var så voldsom, at beredskab fra fire forskellige stationer blev tilkaldt for at assistere med slukningen. Ingen mennesker har været i fare, men der stod ti heste i en af længerne. Alle blev reddet ud.

Opsummering:
Tre længer på en gård brændte ned efter uheld med et svejseapparat.